रैंप वॉक कर रहा था ये बॉलीवुड एक्टर, तभी डॉगी ने मारी एंट्री और ले गया सारी लाइमलाइट- देखें Video  
'एक विलेन' के एक्टर थे रैंप पर
तभी मारी इस डॉगी ने एंट्री
और यूं लूट ले गया लाइमलाइट
बॉलीवुड एक्टर सिद्धार्थ मल्होत्रा (Sidharth Malhotra) के साथ रैंप पर ऐसा वाकया पेश आया कि अब वीडियो वायरल (Viral Video) हो रहा है. 'स्टूडेंट ऑफ द ईयर' और 'एक विलेन' फेम एक्टर सिद्धार्थ मल्होत्रा  (Sidharth Malhotra) फैशन डिजाइनर रोहित बल (Rohit Bal) के लिए रैंप पर उतरे थे, लेकिन एक डॉगी ने वहां एंट्री मारकर हंगामा मचा दिया. सिद्धार्थ मल्होत्रा का ये वीडियो बहुत ही दिलचस्प है और इसमें वे बहुत ही कूल अंदाज में नजर आ रहे हैं. मजेदार यह है कि इस रैंप वॉक की सारी सुर्खियां ये डॉगी लूट ले गया. ये वायरल वीडियो बहुत ही कमाल का है.
A post shared by Viral Bhayani (@viralbhayani) on Jan 16, 2019 at 7:43pm PST
सिद्धार्थ मल्होत्रा (Sidharth Malhotra) का ये वीडियो सोशल मीडिया पर खूब देखा जा रहा है. सिद्धार्थ मल्होत्रा की आने वाली फिल्मों में परिणीति चोपड़ा के साथ 'जबरिया जोड़ी' और राकुल प्रीत सिंह के साथ 'मरजावां' है. सिद्धार्थ मल्होत्रा एक्टिंग के अलावा मॉडलिंग की दुनिया में भी छाए रहते हैं, और वे फैशन डिजाइनर रोहित बल के लिए रैंप पर नजर आए.
A post shared by Viral Bhayani (@viralbhayani) on Jan 16, 2019 at 8:45am PST
सिद्धार्थ मल्होत्रा (Sidharth Malhotra) ने 2012 में 'स्टूडेंट ऑफ द ईयर' के साथ बॉलीवुड में कदम रखा था. इससे पहले वे 'माय नेम इज खान' में असिस्टेंट डायरेक्टर के तौर पर काम कर चुके थे. सिद्धार्थ मल्होत्रा बहुत ही चुनिंदा काम करने के लिए पहचाने जाते हैं, और उनकी पिछली फिल्में बॉक्स ऑफिस पर कुछ बड़ा चमत्कार नहीं कर सकी थीं. लेकिन इनकी आने वाली फिल्मों से काफी उम्मीदें हैं. वैसे भी 'स्टूडेंट ऑफ द ईयर' से उन्होंने हंगामा मचाकर रख दिया था, और वे युवा दिलों की धड़कन बन गए थे.